Årsplan 2. Klasse idræt

I årsplanen lægger jeg stor vægt på, at i faget idræt arbejder vi med værdier såsom, tryghed, trivsel, glæde, udfoldelse og udvikling. Årsplanen og undervisningen er udformet i henhold til undervisningsministeriets fælles mål for idræt(se link nedenfor).

<https://emu.dk/grundskole/idraet/formaal?b=t5-t18>

På baggrund af dette vil jeg også evaluere børnenes læring og udvikling

I løbet af årets gang, vil vi arbejde med mange forskellige slags aktiviteter. Dette er bl.a. for at vise børnene at der er mange forskellige måder hvorpå man kan udforske faget idræt. Dernæst giver det mulighed for at alle børn i klassen kan finde noget de er gode til.

Jeg tager forbehold for evt. ændringer i nedenstående plan.

|  |  |  |  |
| --- | --- | --- | --- |
| Måned | Indhold | Materiale | Fælles Mål |
| August | Del 1)Sjov og hygge, vi siger ”hej” til hinanden og begynder et nyt skoleår.Nørrebro kulturhusDel 2)Samarbejde og idrætVi skal lære at samarbejde i forskellige lege, hvilket er en vigtig evne at besidde livet igennem.Nørrebro kulturhus | - Jeg kan tage hensyn og overholde reglerne i en leg.- Jeg kan samarbejde om forskellige lege. | Eleven kan samarbejde om idrætslige aktiviteter og lege. |
| September | KidsvolleyVi skal arbejde med at spille kidsvolley, som er en forenklet udgave af det oprindelige volleyball.Vi skal øve de forskellige tekniske aspekter af at slå, kaste og gribe bolden.Vi skal også prøve forskellige små spil med bolden.Nørrebro kulturhus | - Jeg kan den grundlæggende teknik i kidsvolley- Jeg kan spille kidsvolley | Eleven kan samarbejde om idrætslige aktiviteter og lege. |
| Oktober | Floor ballVi prøver kræfter med de helt simple grundbevægelser i spillet, og vil til sidste prøve at spille små kampe. | - Jeg kan håndtere en stav og skyde til en bold- Jeg kan spille bolden videre til andre- Jeg kan være en del af et hold | Eleven kan samarbejde om idrætslige aktiviteter og lege. |
| November | Grundtræning i gymnastikøvelserVi skal prøve kræfter med grundøvelser fra gymnastikkens verden. | - Jeg kan udføre grundlæggende gymnastiske bevægelser | Eleven kan deltage aktivt i basale, alsidige bevægelser i leg. |
| December | CirkusDel 1)Vi skal arbejde med hulahopringe, akrobatik og jonglering.Forløbet vil blive afsluttet med en film om et rigtigt cirkus.Nørrebro kulturhusMin sundhedDel 2)I denne time skal vi arbejde med sundhed, kost og motion.Klasse lokale | - Jeg kan udføre tricks med en hulahopring.- Jeg kan jonglere.- Jeg kan lave akrobatiske øvelser.- Jeg kan fortælle, hvorfor det er vigtigt at leve sundt. | Eleven kan deltage aktivt i basale, alsidige bevægelser i leg.Eleven kan beskrive reaktioner på fysisk aktivitet. |
| Januar | Slå til boldenI dette forløb skal der arbejdes med, ketsjer- spil.Vi vil både lave træningsøvelser og små spil.Nørrebro kulturhus/ skolen | - Jeg kan udføre basisfærdigheder som at gribe, slå og kaste bolden.- Jeg kan spille og følge reglerne i et slagboldspil. | Eleven kan samarbejde om idrætslige aktiviteter og lege. |
| Februar/Marts | Sjove boldspilVi skal i dette forløb arbejde med forskellige og alternative boldspil, såsom frisbee.Der arbejdes især med medsamspillet, og team spirit.Nørrebro kulturhus | - Jeg kan vise kaste og gribe teknikker i forskellige alternative boldspil.- Jeg kan deltage i forskellige alternative boldspil- Jeg er en god holdspiller, og formår at samarbejde med de andre på holdet. | Eleven kan samarbejde om idrætslige aktiviteter og lege. |
| April | Kamplege og stuntsI følgende forløb skal vi arbejde med kropskontakt, kamplege og brydekampe.Nørrebro kulturhus/ skolen | - Jeg kan samarbejde om stunts og i kamplege.- Jeg kan vise hensyn og respektere regler i kamplege, ved stunts og i brydekampe. | Eleven kan samarbejde om idrætslige aktiviteter og lege.Eleven kan deltage aktivt i basale, alsidige bevægelser i leg. |
| Maj | BørneyogaI dette forløb skal vi arbejde med balance, koordination, styrke og smidighed.Nørrebro kulturhus/ skolen | - Jeg kan sammensætte en række grundlæggende yoga øvelser – i par og grupper. | Eleven kan deltage aktivt i basale, alsidige bevægelser i leg. |
| Juni | Opsamling og gennemgang af årets aktivitet. Børnene er med til at vælge hvilke aktiviteter, de kunne tænke sig at prøve igen. |  |  |